laion/Wikipedia-Exotic huggingface dataset:
ישיבת הליכות עולם

ישיבת הליכות עולם היא ישיבה תיכונית תורנית פנימייתית ביישוב קרני שומרון. הישיבה הוקמה בשנת תש"ס. את הישיבה מנהל ראש הישיבה הרב אייל הראל. הישיבה נמצאת בקרני שומרון, בצמוד לישיבת בני עקיבא השומרון החולקות ביחד את השטח עליו הן בנויות. היום נפתח בלימוד גמרא בעיון, בשיעור ולאחר מכן בסדר בוקר. צורת הלימוד היא בעיון בשיטות הראשונים והאחרונים, והגעה לפסיקת ההלכה. בהמשך היום מתקיימים שיעור אמונה, חינוך, תנ"ך, הלכה ועוד. מדי פעם מתקיימים גם שיעורים בנושאים אקטואליים. בשיעורי הצהרים ובסדר צהרים נלמדת מסכת נוספת בבקיאות, ומדי שבוע מתקיים מבחן על הדפים שנלמדו. בסדרי בקיאות משמשים התלמידים הבוגרים חברותות לתלמידי החמישית. אחד ממבצעי הלימוד נערך בישיבה לקראת פורים ונקרא "הדור קבלוה", שבו חוזרים התלמידים במשך כמה ימים אינטנסיביים על דפי הגמרא שנלמדו בזמן חורף בעל פה. מבצע נוסף בישיבה נקרא "סיני" שבו נבחנים התלמידים במשך השנה על דפי גמרא ומשנה. בימי חמישי נערך בישיבה לעיתים משמר לתוך הלילה, כאשר רבים מתלמידי הישיבה נשארים ללמוד כל הלילה, ואף עורכים בעצמם חבורות לימוד. בסדרי ערב מתקיימים שיעורים של הר"מים, חבורות של תלמידי השמינית, שיעור דף יומי, ותלמידים אחרים לומדים בחברותות. עיקר לימודי הבגרות הם אחר סדר צהרים. תלמידי הישיבה לומדים גם את לימודי התיכון, רבים מהם עושים 5 יחידות באנגלית ובמתמטיקה. בנוסף קיימות בישיבה מגמות פיזיקה, ארץ ישראל, ביולוגיה, מחשבים, ערבית ומוזיקה. בישיבה לומדים בכיתות ט-יב. בכל שכבה יש כיתה אחת, ולכל כיתה ישנו מדריך שגם גר יחד עם התלמידים בפנימיה. בשעות הערב מתקיימים חוגים שונים, ערבי כיתה ומפגשים בבתי הרמי"ם. מתקיימים מספר ימי טיול בשנה, ושני טיולים שנתיים הכוללים לינה. הישיבה שייכת למוסדות "עליית הנוער". רוב תלמידי הישיבה פעילים בתנועות הנוער בני עקיבא, אריאל ועזרא. בוגרי הישיבה ממשיכים במסגרות ישיבתיות, ולעיתים מבקרים באירועים שנתיים כמו שבת בוגרים ושמחת בית השואבה. בנוסף, תלמידים רבים שומרים על קשר עם צוות הישיבה. בראש הישיבה עומד הרב אייל הראל. הרב אייל למד בישיבת ההסדר בקרני שומרון, תלמידו של הרב שמואל הבר, ומשמש בתפקיד מעל 15 שנה. מנהל התיכון הוא הרב יצחק (איציק) הולנדר. הצוות כולל גם מנהל פנימייה, יועץ חינוכי, מדריך לכל כיתה, עובד סוציאלי ואם בית. אתר האינטרנט הרשמי של ישיבת הליכות עולם פרסומי ראיון עם ראש הישיבה - הרב אייל הראל, אתר ערוץ שבע. פרסומי בחירת ישיבה תיכונית: בין קודש לחול, דרך ארץ וחברים, באתר ערוץ 7 אודות ישיבת הליכות עולם, באתר www.ybaho.co.il ynet - מפת הבגרויות של ישראל, באתר bagruyot.ynet.co.il (באנגלית)
העיפרון הכי מחודד

העיפרון הכי מחודד היא תוכנית העשרה ישראלית לילדים בהנחיית אורי פינק ששודרה בטלוויזיה החינוכית הישראלית בין השנים 2014–2016, ולאחר מכן עלתה לשידור בכאן חינוכית. בכל פרק בסטודיו, אורי פינק והעיפרון המצויר אייבי (בדיבובו של מיכאל יוסף) מלמדים לצייר קומיקס בכל מיני טכניקות ומלמדים גם כל מיני נושאים שונים תוך כדי ציור, ביניהם: בעלי חיים, מקומות בארץ ובעולם, חגי ישראל, סגנונות מוזיקה, תוכניות מהטלוויזיה החינוכית וכו'. בעקבות הצלחת הסדרה הושק ספר לימוד קומיקס באמצעות קומיקס המבוסס על הסדרה בשם הקומיקס הכי מחודד. בנוסף, הסדרה קיבלה מדור במגזין זבנג. אורי פינק - צייר הקומיקס שעובד בסטודיו אייבי (מיכאל יוסף) - העיפרון המצויר המדבר שנמצא עם אורי בסטודיו, הוא מסביר על כל מיני נושאים "העיפרון הכי מחודד" באתר כאן חינוכית העפרון הכי מחודד, במיזם "אישים" לתיעוד היצירה הישראלית
בית הכנסת טיומן

בית כנסת טיומן (ברוסית: Тюменская синагога) הוא בית כנסת הממוקם ברחוב קירוב שברובע קלינינסקי בעיר טיומן. בשנת 1911, הונחה אבן פינה לבניין בית הכנסת ברחוב וויינובסקאיה בזכות מאמציו של הרב אייזנשטט. הבנייה מומנה על ידי הקהילה היהודית המקומית. שנה לאחר מכן, ב-26 באוגוסט 1912, התקיים טקס הפתיחה הגדול של בית הכנסת. לאחר מהפכת 1917, בשנת 1930 הוחרם בניין בית הכנסת על ידי השלטונות מהקהילה היהודית ושימש כאכסניה, ספרייה, מחסן, בית ספר למוזיקה, סניף החברה הפילהרמונית וסניף של משרד הפצת סרטים אזורי. עד שנות ה-80, הוא היה במצב רעוע, איבד את החלונות והגג שלו ונזקק לשיפוץ ותיקונים רציניים. בצורה זו הועבר הבניין לידי הארגון הדתי היהודי "מדרגות" ב-3 בפברואר 1993. בשנת 1997, בית הכנסת נפתח מחדש. בדצמבר 2001 הבניין, המוכר כאנדרטה אדריכלית, שופץ על ידי האדריכל גנאדי בורדקוב. שיקום הבניין בוצע על ידי חברת Avtostroytrans ומומן על ידי החברה לתרבות יהודית אביב והקהילה היהודית. מושל מחוז טיומן, סרגיי סוביאנין, גם העביר כספים מהתקציב המחוזי לצורך עבודות השיפוץ. איגור ורקין הפך לרב בית הכנסת עם סיום השיפוצים. בבית כנסת זה נערכו פסטיבלים למוזיקה בין 2010 ל-2016, בהשתתפות הקהילות המוסלמיות, היהודיות והנוצריות של טיומן. מדיה וקבצים בנושא בית הכנסת טיומן בוויקישיתוף "Тюмень. Синагога приглашает на дискотеку" (ברוסית). JewishNews. 2001-12-13. אורכב מ-המקור ב-2003-09-26. נבדק ב-2012-04-13. "В Тюменской синагоге звучали аяты Корана" (ברוסית). IslamNews. 2010-04-07. ארכיון מ-2012-09-17. נבדק ב-2012-04-13. "Иудеи, мусульмане, католики, протестанты провели в синагоге фестиваль в честь пророка Давида" (ברוסית). IslamNews. 2010-10-05. ארכיון מ-2012-09-17. נבדק ב-2012-04-13.
תחנת הרכבת הקלה גבעת התחמושת

תחנת הרכבת הקלה גבעת התחמושת היא תחנה במסלול הקו האדום של הרכבת הקלה בירושלים שתהיה גם בהמשך תחנה עתידית בקו הירוק, המשמשת כמרכז תחבורתי בצפון-מזרח ירושלים. התחנה ממוקמת בשולי שני צירים מרכזיים בירושלים: שדרות בר-לב, קטע מכביש 60 החוצה את העיר מצפון לדרום, ושדרות אשכול, שהם קטע מציר המקשר בין מחלף הזיתים לכניסה לירושלים (כביש 417), ממזרח למערב. התחנה ממוקמת בשולי האזור הצפוף של העיר, דבר הגורם לה לשמש נקודה מרכזית לבאים לירושלים ממזרח וצפון-מזרח, יחד עם תושבי הר הצופים ופסגת זאב. בסמוך לתחנה נמצא המטה הארצי של משטרת ישראל. התחנה משמשת כמרכז תחבורתי לקווי מעלה אדומים, ומשמשת כנקודת קצה לקווי בנימין והשומרון, ביתר עילית ומודיעין עילית, כשבנוסף להם פעילים בתחנה מספר קווים עירוניים וביניערוניים נוספים. לצד התחנה ממוקם חניון "חנה וסע", המספק חניה חינמית לנוסעים ברכבת הקלה מן התחנה. למרות סמיכות התחנה למזרח ירושלים, שימוש תושבי מזרח ירושלים בה אינו מרובה.[דרוש מקור] בתחנה אירעו מספר פיגועים: פיגוע הדריסה בתחנה: ב־22 באוקטובר 2014, חיה זיסל בראון, תינוקת ישראלית בת שלושה חודשים וקרן ימימה מוסקרה, מהגרת בת 22 מאקוודור נרצחו בפיגוע דריסה בתחנה, לצד שבעה פצועים. ב־8 באוקטובר 2015 אירע פיגוע דקירה בתחנה. אזרח אחד נפצע באופן קשה. ב־30 באוקטובר 2015 בפיגוע דקירה בתחנה נפצעו שני אזרחים, והמחבל נוטרל. ב־9 באוקטובר 2016 אירע פיגוע ירי ב־3 זירות בירושלים, אחת מהם בתחנה. כתוצאה מהירי בתחנה נפצעה באורח אנוש ונפטרה מפצעיה לבנה מליחי, תושבת ירושלים כבת 60. ב־24 במאי 2021 מחבל דקר ופצע באופן בינוני שני חיילים בתחנה. מדיה וקבצים בנושא תחנת הרכבת הקלה גבעת התחמושת בוויקישיתוף פיגוע דריסה בירושלים: תינוקת נהרגה, שני פצועים קשה, באתר ynet, 22 באוקטובר 2014. יאיר אלטמן, מור שמעוני‏, פיגוע הדריסה בירושלים: עולה חדשה מתה מפצעיה, באתר וואלה, 27 באוקטובר 2014 אלישע בן קימון, רועי ינובסקי, אליאור לוי, יעל פרידסון ויואב זיתון, שני פצועים בינוני וקל בפיגוע בגבעת התחמושת; מחבלים נורו בצומת תפוח, באתר ynet, 30 באוקטובר 2015 כתבי חדשות 2, ‏שני הרוגים בפיגוע ירי בירושלים, באתר ‏מאקו‏, 9 באוקטובר 2016 שני פצועים בינוני בפיגוע דקירה מול המטה הארצי בירושלים, באתר ערוץ 7, 24 במאי 2021
מלחמת אתיופיה-אריתריאה

מלחמת אתיופיה-אריתריאה הייתה סכסוך טריטוריאלי מזוין שהתרחש בין אתיופיה לאריתריאה ממאי 1998 עד יוני 2000, כאשר שלום סופי הוסכם רק בשנת 2018, לאחר 20 שנה. לאחר שאריתריאה קיבלה עצמאות מאתיופיה, היחסים היו בתחילה ידידותיים. עם זאת, חילוקי דעות טריטוריאליים הובילו למלחמה. המלחמה הסתיימה בשנת 2000 בניצחון אתיופי בשדה הקרב, ובניצחון אריתריאי בחזית הדיפלומטית שהוביל לשינויי גבול מינורים באמצעות תיחום גבולות מחייב בפיקוחו של בית הדין הבינלאומי לבוררות. המלחמה הגיעה לסיומה באופן רשמי עם חתימת הסכם אלג'יר (אנ') ב-12 בדצמבר 2000. שתי המדינות הוציאו חלק ניכר מהכנסותיהם ומעושרם על חימוש לקראת המלחמה. על פי הדיווחים נספרו כ-100,000 חללים לשני הצדדים ביחד ומספר בלתי מוגדר של פליטים. ערך מורחב – יחסי אריתריאה–אתיופיה אריתריאה פרשה מאתיופיה בעקבות מלחמת העצמאות של אריתריאה (1961-1991), ועצמאותה הוכרה באופן רשמי על ידי האו"ם לאחר משאל עם. בהמשך, התפתח סכסוך גבולות בין המדינות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בדצמבר 2000, אריתריאה ואתיופיה חתמו על הסכם השלום שסיים את המלחמה, הסכם אלג'יר (אנ'), והקימו זוג ועדות שיפוטיות מחייבות, ועדת הגבול בין אריתריאה לאתיופיה וועדת התביעות האריתריאנית-אתיופית, כדי לקבוע את גבולות המחלוקת ביניהם ואת התביעות הקשורות. באפריל 2002 הוועדה פרסמה את החלטתה (עם הבהרה ב-2003), אולם חילוקי דעות בעקבות המלחמה גרמו למבוי סתום שלווה בשל תקופות של מתיחות מוגברת ואיומים מחודשים במלחמה. מאז החלטות אלו אתיופיה סירבה להתיר את הסימון הפיזי של הגבול, בעוד שאריתריאה מתעקשת כי הגבול חייב להיות כפי שהוגדרו על ידי הוועדה. כתוצאה מכך, הגבול נקבע רק באופן וירטואלי, ובזאת סיימה הוועדה את עבודתה. לפי רוב הדיווחים הבינלאומיים סך ההרוגים במלחמה משני הצדדים היה כ-70,000 בני אדם, אך לפי דיווחים אחרים המספר גבוה בהרבה ומגיע ל-300,000 בני אדם. מלחמת תיגראי https://edition.cnn.com/2018/07/09/africa/ethiopia-abiy-ahmed-eritrea-war-intl/index.html Will arms ban slow war? BBC 18 May 2000 Winfield, Nicole (Associated Press) (13 במאי 2000). "UN hints at sanctions if Eritrea and Ethiopia do not end fighting". The Independent. אורכב מ-המקור ב-8 באוקטובר 2010. {{cite news}}: (עזרה) Staff. Ethiopia rejects war criticism, BBC, 14 April 2000 Tens of thousands Eritrea: Final deal with Ethiopia BBC 4 December 2000 Eritrea orders Westerners in UN mission out in 10 days, International Herald Tribune, 7 December 2005 "Q&A: Horn's bitter border war". London: BBC. 7 בדצמבר 2005. נבדק ב-7 ביוני 2006. {{cite news}}: (עזרה) "Horn tensions trigger UN warning". London: BBC. 4 בפברואר 2004. נבדק ב-7 ביוני 2006. {{cite news}}: (עזרה) "Horn border tense before deadline". London: BBC. 23 בדצמבר 2005. נבדק ב-7 ביוני 2006. {{cite news}}: (עזרה) After 70,000 deaths, Eritrea and Ethiopia prepare for war again - Times Online, web.archive.org, ‏2011-10-12 Former U.S. Ambassador: Eritrea and Ethiopia Unlikely To Resume War - Jimma Times, web.archive.org, ‏2012-03-01 ערך זה הוא קצרמר בנושא אתיופיה ובנושא מדינות. אתם מוזמנים לתרום לוויקיפדיה ולהרחיב אותו.
הר ברתה (אלסקה)

הר ברתה או הר ברטה (באנגלית: Mount Bertha) הוא הר המכוסה קרחונים ברכס פיירווד'ר שבהרי סנט אליאס, בשטח הפארק הלאומי גליישר ביי (מפרץ הקרחונים), בדרום מזרח מדינת אלסקה, שבארצות הברית. הר ברתה ממוקם 9 קילומטרים מזרחית - צפון-מזרחית מהר קרילון (הר קריון), ו-38 קילומטרים דרומית-מזרחית מהר פיירווד'ר (שהוא הפסגה הגבוהה ביותר ברכס פיירווד'ר). גובהו של הר ברתה 3,110 מטרים מעל פני הים, והוא מתנשא לגובה של 1,053 מטרים מעל סביבתו. שמו של ההר הופיע לראשונה בפרסום משנת 1910, כשיצא לאור סקר החופים, והסקר הגאודטי של ארצות הברית. על פי הסקר הגאולוגי של ארצות הברית, ההר נקרא על שם ספינת הסוחר אס.אס. ברתה (S.S. Bertha), ספינת קיטור, אשר שימשה חברה מסחרית מקומית החל משנת 1888, ועד טביעתה ב-18 ביולי 1915 במפרץ אויאק (Uyak Bay). לפי גרסה אחרת, שהוצעה על ידי ברדפורד וושברן (Bradford Washburn) ממוזיאון המדע של בוסטון במדינת מסצ'וסטס, שמו של ההר ניתן לו על ידי אנשי ועדת הגבול הבינלאומי, והוא נקרא על שם זונה מעיר סקאגווי. הטיפוס המתועד הראשון לפסגת ההר נעשה ב-30 ביולי 1940 על ידי ברדפורד וושברן (Bradford Washburn), רעייתו ברברה וושברן (Barbara Washburn), מיינארד מילר (Maynard Miller), מיקל פיירזינגר (Michl Feuersinger) ותומרס וינשיפ (Thomas Winship). היה זה הטיפוס הראשון של ברברה, והיא ובעלה ראו בטיפוס ירח הדבש שלהם. הר קרילון (משמאל) והר ברטה (מימין) - מבט ממטה הפארק (פרט) הפסגה של ברטה מצפון-מערב ברטה משמאל למעלה עם הר קרילון וקרחון ג'ונס הופקינס. מאת אוסטין פוסט 1973 מאת אוסטין פוסט 1972 ברטה מול קרילון מדיה וקבצים בנושא הר ברתה בוויקישיתוף הר ברתה באתר הסקר הגאולוגי של ארצות הברית הר ברתה באתר peakbagger תרשים הנוף הנשקף מהר ברתה באתר peakvisor מפה טופוגרפית של אזור הר ברתה הר ברתה באתר peakery (מרחקים לאתרים סמוכים) תיאור הטיפוס הראשון המתועד לפסגת ההר נתוני שקיעת /זריחת שמש/ ירח עדכניים עבור הר ברתה מזג אוויר נוכחי עדכני בהר ברתה תחזית מזג אוויר עדכנית ארוכת טווח עבור הר ברתה נתוני מזג אוויר היסטוריים עבור הר ברתה סטטיסטיקות מזג אוויר עבור הר ברתה מידע גאוגרפי והיסטורי לפי הסקר הגאולוגי של ארצות הברית גובהו של הר ברתה 3,094 מטרים מעל פני הים לפי מקור אחר גובהו של ההר 2,873 מטרים מעל פני הים; לפי אותו מקור הר ברתה הוא ההר ה-131 בגובהו באלסקה; וההר ה-7,564 בגובהו בארצות הברית מידע היסטורי על שם ההר תיאור הטיפוס הראשון המתועד לפסגת ההר
הר ברתה

האם התכוונתם ל... ניו זילנד הר ברתה (אוטגו) – הר בחבל אוטגו, שבאי הדרומי של ניו זילנד הר ברתה (החוף המערבי) – הר בחבל החוף המערבי, שבאי הדרומי של ניו זילנד אוסטרליה הר ברתה (טסמניה) – הר במדינת טסמניה שבאוסטרליה הר ברתה (קווינסלנד, ויטסנדיי) – הר במחוז ויטסנדיי, במדינת קווינסלנד שבאוסטרליה הר ברתה (קווינסלנד, בננה) – הר במחוז בננה במדינת קווינסלנד שבאוסטרליה ארצות הברית הר ברתה (אלסקה) – הר ברכס פיירווד'ר שבהרי סנט אליאס בשטח הפארק הלאומי גליישר ביי במדינת אלסקה שבארצות הברית
הרון-T

הרון-T (T - בשביל Tactical) הוא כלי טיס בלתי מאויש (כטב"ם) שפותח על ידי חטיבת מלט של התעשייה האווירית לישראל. הוא מוגדר ככטב"ם טקטי ונועד לשרת בעיקר את כוחות היבשה כמו גם את משמר החופים. ההרון-T קטן ב-30% מההרון 1 וניתן להפעילו מאותו קרון השליטה של ההרון 1 או ההרון TP. להרון-T יכולת המראה ונחיתה אוטומטית (ATOL), בדומה לגרסאות ההרון הגדולות יותר. ההרון-T נחשף לראשונה בסלון האווירי בפריז ב-2019. אורך: 7.30 מטר מוטת כנפיים; 10.60 מטר משקל המראה מרבי: 600 ק"ג משקל מטען מרבי: 180 ק"ג מנוע: Rotax 912 iSC (100 כ"ס) שהות מרבית באוויר: 24 שעות סייג רום: 24,000 רגל מהירות מרבית: 120 קשר טווח מרבי: 300 ק"מ הרון-T, באתר התעשייה האווירית אור הלר, ‏התעשייה האווירית משיקה מל"ט טקטי חדש: T-Heron, באתר "IsraelDefense‏", 4 ביוני 2019
Boy with Luv

"Boy with Luv" הוא סינגל של להקת הבנים הדרום קוריאנית BTS והזמרת האמריקאית הלסי. השיר פורסם ב-12 באפריל 2019 כסינגל מוביל לאלבום השישי שלהם, Map of the Soul: Persona ולאחר מכן גם כחלק מאלבום האולפן Map of the Soul: 7. גרסה יפנית של השיר פורסמה ב-3 ביולי 2019, כאיי-סייד של הגרסה היפנית של השיר "Lights". ב-11 במרץ 2019 הכריזה הלהקה על פרסומו העתידי של האלבום, Map of the Soul: Persona. ב-7 באפריל פורסם טייזר לסינגל המוביל באלבום, בו נחשף ששם הסינגל יהיה Boy with Luv ושהזמרת האמריקאית הלסי תשתתף בו. ב-10 באפריל פורסם קטע קצר מתוך השיר. השיר נכתב בין היתר על ידי חברי הלהקה RM, שוגה וג'יי-הופ יחד עם הלסי, והופק על ידי מפיקי הבית של הלהקה, פידוג ובאנג סי-היוק. ב-26 באפריל 2019 פרסמה הלהקה גרסה נוספת של השיר בשם "ARMY With Luv", המוקדשת למעריצי הלהקה. הווידאו קליפ של השיר שוחרר ב-12 באפריל 2019, ובוים על ידי יונגסוק צ'וי מלומפנס. הקליפ צבר 74.6 מיליון צפיות ביממה הראשונה לפרסומו, וכך הפך לקליפ הנצפה ביותר ביוטיוב תוך 24 שעות לפרסומו לשנת 2019. הוא גם הפך לקליפ המהיר ביותר שצבר 100 מיליון צפיות ביוטיוב לשנה זו. באוקטובר 2020 צבר הקליפ מיליארד צפיות, והוא הקליפ השני של הלהקה שהגיע לשיא זה, אחרי "DNA". קליפ השיר "ARMY With Luv" דומה לקליפ המקורי, אך הופיעו בו מספר קטעים שלא הופיעו בגרסה המקורית, והמילה "LOVE" שהופיעה ברקע הקליפ הוחלפה במילה "ARMY". מידע על היצירה "Boy with Luv" באתר מיוזיק בריינז מידע על השיר "Boy with Luv" באתר AllMusic מילות השיר "Boy with Luv" באתר Genius סרטון השיר "Boy with Luv" באתר יוטיוב
פרסי המוזיקה של בילבורד 2017

טקס פרסי המוזיקה של בילבורד לשנת 2017 התקיים באצטדיון T-Mobile בלאס וגאס, נבדה, ב-21 במאי 2017. רשימת המועמדים הוכרזה ב-10 באפריל 2017. פרסים שאינם הוגשו בטלוויזיה הוכרזו באתר בילבורד באותו היום בו נערך הטקס המרכזי. אד הלמס וקווין הארט הגישו את פרס שיתוף הפעולה המוביל ג'י איזי ואשלי טיסדייל הציגו את קמילה קביו קייט בקינסייל הגיש את פרס הזמר המוביל ריטה אורה הציגה את הצ'יינסמוקרס ביבי רקסה ודי ג'יי חאלד הציגו את ג'וליה מייקלס מארק קיובן ושרה פוסטר הציג את אד שירן רייצ'ל לינדזי וסאווי שילדס הגישו את פרס שיר הקאנטרי המוביל בילי ריי סיירוס ונואה סיירוס הציגו את מיילי סיירוס ג'וש דוהאמל הגיש את פרס אלבום הבילבורד 200 המוביל היילי סטיינפלד הציגה את לורד אלכסנדרה דדריו ואנסל אלגורט הגישו את פרס שיר הטופ 100 המוביל לינדזי סטירלינג ולוגאן פול הגישו את פרס האמן החברתי המוביל ליאה מישל הציגה את סלין דיון ניקול שרזינגר וג'סי סמולט הגישו את פרס אמן הקנטרי המוביל רייצ'ל פלאטן וכריס דוטרי הגישו את פרס הישג המצעדים אוליביה מאן הציגה את פלורידה ג'ורג'יה ליין וג'ון לג'נד דן ריינולדס הגיש את מחוות ההוקרה לכריס קורנל גוון סטפאני הגישה את פרס האייקון לשר פרינס מייקל ג'קסון הגיש את פרס האמן המוביל הזוכים רשומים ראשונים. "Billboard Music Awards 2017 Show Date Announced". Billboard. "Drake, The Chainsmokers Lead Nominees for the 2017 Billboard Music Awards". Billboard. 10 באפריל 2017. נבדק ב-10 באפריל 2017. {{cite web}}: (עזרה) ""2017 Billboard Music Awards" Announce Non-Televised Award Recipients". Billboard Music Awards. אורכב מ-המקור ב-5 ביוני 2017. נבדק ב-21 במאי 2017. {{cite web}}: (עזרה) "Bruno Mars, Ed Sheeran, Camila Cabello, Nicki Minaj & More to Perform at 2017 Billboard Music Awards". "Celine Dion to Perform 'My Heart Will Go On' at 2017 Billboard Music Awards". "T-Mobile Presents Julia Michaels To Perform – Billboard Music Awards". 19 במאי 2017. אורכב מ-המקור ב-7 ביולי 2017. נבדק ב-20 במאי 2017. {{cite web}}: (עזרה) "Miley Cyrus". www.facebook.com. "The Chainsmokers, Halsey and Sam Hunt Performing at the 2017 Billboard Music Awards". "John Legend & Florida Georgia Line to Perform (Together!) At 2017 Billboard Music Awards". "Here Is the Complete List of Winners From the 2017 Billboard Music Awards". "Bigger than Bieber? K-pop group BTS beats US stars to win Billboard Music Award". CNN. נבדק ב-2016-11-05.
ביץ' בם

ביץ' בם בע"מ, המוכרת יותר בשמה באנגלית Beach Bum, היא חברת משחקי רשת ישראלית. החברה הוקמה במרץ 2015 על ידי גיגי לוי-וייס (יו"ר פעיל של החברה) ואורי שחק (דירקטור בחברה), שניים ממייסדי חברת משחקי הרשת פלייטיקה שפרשו ממנה. מייסדים נוספים הם שחר שצלקה (מנכ"ל החברה), קרן מרום (סמנכ"ל תפעול) וגיל לוי. סמוך להקמתה גייסה החברה שלושה מיליון דולר מהמייסדים ומקרן 83North. משרדי החברה שוכנים ברעננה, ובספטמבר 2021 הועסקו בה 150 עובדים. משחקי המובייל של החברה מבוססים על משחקי לוח ומשחקי קלפים פופולריים. המשחקים הפופולריים ביותר של החברה הם Lord of the Board (המבוסס על שש בש), Spades Royale (המבוסס על משחק קלפים) וGin Rummy Stars (המבוסס על משחק קלפים). בספטמבר 2021 נמכרה החברה לחברת משחקי ההייפר-קז'ואל (Hyper-casual game) הצרפתית Voodoo (אנ'), תמורת 300 מיליון דולר, ועוד 200 מיליון דולר המותנים בעמידה ביעדים. אתר האינטרנט הרשמי של ביץ' בם ביץ' בם, ברשת החברתית פייסבוק ביץ' בם, ברשת החברתית אינסטגרם ביץ' בם, ברשת החברתית LinkedIn שירות כלכליסט, איך משחק שש בש בסמארטפון מגיע לשווי של חצי מיליארד דולר?, באתר כלכליסט, 24 באוקטובר 2021 אסף גלעד, מייסדי פלייטיקה שפרשו הקימו סטארט־אפ למשחקי לוח דיגיטליים, באתר כלכליסט, 1 באוגוסט 2016 סופי שולמן, אקזיט נוסף למייסדי פלייטיקה: חברת הגיימינג Beach Bum נמכרת בחצי מיליארד דולר, באתר כלכליסט, 30 בספטמבר 2021
נדב פרישמן

נדב פרישמן (נולד ב-29 ביוני 1976) הוא תסריטאי, עורך, במאי וסטנדאפיסט ישראלי. נדב פרישמן נולד ב-1976 וגדל בנוה מונוסון. למד בתיכון מקיף יהוד, שירת בצנחנים. לאחר השחרור, למד תסריטאות בקמרה אובסקורה והחל את דרכו ככותב ואמן. בשנת 1997 החל להופיע כסטנדאפיסט במועדון הקאמל קומדי קלאב. בשנת 2002 החל לעבוד כתסריטאי בתוכנית "לילה גוב 2". בשנת 2003 החל לעבוד כתסריטאי בערוץ ביפ, בו עבד כתסריטאי על מספר תוכניות, ביניהן "שי ודרור", "פיני הגדול", "אלי נגד העולם" ו"האקדמיה לצחוק". בשנת 2006, יצרו הוא ואחיו אסף פרישמן הרכב שנקרא "פרישמן והחלוצים" (יחד עם אביב אזרד, אמיר דדון ועמית יונגרסון). ההרכב הוציא גרסה מחודשת לשיר ואלה שמות לכבוד מונדיאל 2006, ובנוסף גם את הלהיט הוויראלי "יאללה יא נסראללה" בזמן מלחמת לבנון השנייה. ב-2009 היה היוצר והעורך הראשי של התוכנית "מהדורה מוגבלת" למשך חמש עונות. ב-2009 ביים וכתב (ביחד עם יוני סמאש) את הסרט "זהירות פורנו" ששודר בערוץ ביפ. ב-2010 היה היוצר והעורך הראשי של התוכנית "לילה בכיף" למשך שתי עונות. כמו כן, ביים שתי עונות של התכנית "מונית הכסף" בקשת. ב-2011 התמנה נדב לתפקיד מנהל התוכניות של ערוץ ביפ. ב-2013 היה היוצר והעורך הראשי של התוכנית "המופע של רד ודביר" ברשת. ב-2015 היה העורך הראשי של התוכנית "מלחמת המינים" ברשת. בשנת 2017 יצר נדב ביחד עם יניב זוהר (אותו הכיר מעבודתם המשותפת ב"המופע של רד ודביר" וב"מלחמת המינים"), את הסדרה "קופה ראשית". הסדרה זכתה להצלחה גדולה בישראל ואף להכרה בינלאומית, כאשר הייתה מועמדת לפרס אמי הבינלאומי. בין השנים 2017–2020 שימש נדב כעורך הראשי ומנהל התוכן של ערוץ טדי. בשנת 2019 יצרו נדב ויניב סדרת ילדים בשם "לבד בבית" שמשודרת בכאן חינוכית. משנת 2020 החל נדב להגיש ביחד עם דב נבון פודקאסט בשם "לשחרר את הדב". נדב פרישמן נשוי, ומגדל ילד בהורות משותפת. ביוני 2024, נולד בנו השני. אחיו הגדול הוא המוזיקאי אסף פרישמן, שהלחין עם נדב חלק מהפסקולים של התוכניות שכתב ובהן קופה ראשית, לילה בכיף ולבד בבית. קופה ראשית לבד בבית מהדורה מוגבלת לילה בכיף המופע של רד ודביר רשות הדיבוב פיני הגדול מלחמת המינים רד בדרכים יאללה יא נסראללה ואלה שמות (גרסת מונדיאל 2006) מדיה וקבצים בנושא נדב פרישמן בוויקישיתוף נדב פרישמן, ברשת החברתית פייסבוק נדב פרישמן, במיזם "אישים" לתיעוד היצירה הישראלית נדב פרישמן, במסד הנתונים הקולנועיים IMDb (באנגלית) נדב פרישמן, באתר MusicBrainz (באנגלית) הפודקאסט "לשחרר את הדב", באתר הפודיום דורון בראונשטיין, נדב פרישמן: "כשעושים כל דבר שהוא לא דומה למשהו אחר זה נורא כיף" או: "רשות הדיבוב" בערוץ הראשון: רגע קומי, אוונגרדי וחתרני מכונן בתולדות תרבות הטלוויזיה הישראלית, בבלוג חי תרבות, 18 בדצמבר 2016 רז שכניק, "החלום זה לעשות ל'קופה ראשית' עשר עונות ומחזמר", באתר ynet, 23 ביולי 2021 הדס בשן, לצחוק או למות, באתר ynet, 6 במאי 2009 סמדר שילוני, "לקחו חבר'ה צעירים שיצחיקו ישראלים בפריים-טיים, אחרי נינט. מה חשבו שיקרה?", באתר ynet, 5 ביוני 2021 תכנית חדשה לשלום אסייג וליטל שוורץ - 'מלחמת המינים', באתר אייס, 15 באפריל 2015 מאיה פולק ומשה מאירסדורף, על כל הקופה: ברוכים הבאים אל מאחורי הקלעים של "שפע ישככר", ‏3 באוגוסט 2021 שגיא בן נון‏, הישג אחרי "נבסו"? הסדרה "קופה ראשית" מועמדת ל"אמי" הבינלאומי לסדרה הקומית, באתר וואלה, 19 בספטמבר 2019 ניר יהב‏, הדב השתחרר, באתר וואלה, 30 ביולי 2021 אבא, סבא ודוד רודי - עם רודי סעדה | לשחרר את הדב, פרק 222, סרטון בערוץ "בית הפודיום - פרקים מלאים", באתר יוטיוב (אורך: 01:25:02) אסף פרישמן, במיזם "אישים" לתיעוד היצירה הישראלית
כלב לבן (סרט)

כלב לבן (באנגלית: White Dog) הוא סרט דרמה ואימה אמריקאי משנת 1982 בבימויו של סם פולר, עם כריסטי מקניקול, פול וינפילד וברל אייבס בתפקידים הראשיים. התסריט מבוסס באפן חלקי על הספר "כלב לבן" של רומן גארי ובמרכזו בעיית הגזענות שמיוצגת על ידי כלב שאולף לתקוף בני אדם שחורים ומעלה את העובדה שקשה לטפל בבעיה הזאת. הכלב הלבן הוא אלגוריה אלימה ומאשימה נגד הגזענות בארצות הברית הסרט, שמבוסס על סיפור אמיתי שפרסם רומן גארי, עורר סערה עם יציאתו ופולר עצמו הואשם בגזענות ואויים על ידי קבוצות קיצוניות כמו הקו קלוקס קלאן וגם ארגונים של שחורים כמו NAACP. אולפני פרמאונט גנזו את הסרט למשך עשור, פולר עזב במחאה ועבר לגור בפריז, והסרט סיים למעשה את הקריירה שלו בהוליווד. את תפקיד הכלב ממלאים חמישה כלבים מסוג רועה גרמני ויש בו קטעים קשים לצפייה של תקיפת אדם על ידי כלב אלים שגורם למותו. הפקת הסרט וההסרטה הייתה בפיקוח ה-American Humane Association (אנ'). ג'ולי סוייר (כריסטי מקניקול) היא שחקנית צעירה. בנסיעה לילית היא פוגעת בכלב רועה גרמני לבן שברח מבעליו. הכלב נפגע והיא לוקחת אותו לווטרינר המקומי שאומר לה שלכלב בגילו המתקם לא יימצאו מאמצים. ג'ולי לוקחת אותו לביתה באופן זמני. בלילה הראשון היא מותקפת על ידי גבר שמנסה לאונסה אך הכלב מתנפל עליו ומגרש אותו. ג'ולי מחליטה אז לאמץ אותו. באחד הלילות הכלב בורח, קופץ לתוך משאית אותה נוהג אדם שחור ומתקיף אותו. הנהג הפצוע נכנס עם המשאית לתוך חנות ונהרג. הכלב חוזר לג'ולי כשהוא מלא דם, היא רוחצת אותו ומביאה אותו לחזרה על הצגה עם שחקנית שחורה. הכלב תוקף את השחקנית השחורה ובקושי מצליחים לשחרר אותה. רולנד (גיימסון פרקר), ידיד של ג'ולי קובע שהמדובר בכלב תקיפה מסוכן וכי עליה להיפטר ממנו. ג'ולי מסרבת ומביאה את הכלב לחוות אילוף חיות אותה מנהלים קרות'רס (ברל אייבס) וקיז (פול וינפילד). קרת'רוס מגלה לה כי הכלב הוא למעשה "כלב לבן" שאולף עוד בהיותו גור, לתקוף רק אנשים שחורים וכי יהיה קשה מאוד לרפא אותו מכך. לדבריו החלו לאמן כלבים לבנים בתקופת העבדות כדי שיתפסו עבדים שחורים בורחים. הכלב מתקיף בחווה פועל שחור וקיז מפריד ביניהם. קיז אומר שהוא מוכן לאלף את הכלב. במשך ארבעים יום. האימון הוא קשה מסובך ומפרך וקיז עושה זאת כשהוא מכוסה כולו בלבוש מגן. באחד הימים מצליח הכלב לברוח לעיירה סמוכה תוקף עובר אורח שחור שבורח לכנסייה ושם מחוסל על ידי הכלב. קיז מוצא את הכלב והקרבן אך מחליט להמשיך את האימון ולא להרוג אותו. ביתיים מגיע בעל הכלב, קשיש חביב שמודה לג'ולי ונותן לה בונבוניירה אך היא משליכה את הבונבוניירה בפניו ומקללת אותו. לבסוף האימון מצליח. קיז מפגיש בין הכלב לפועל שחור והוא אינו תוקף אותו. קרות'רס מגיע למקום ואז מתקיף אותו הכלב שיצר התקיפה שלו הוסט משחורים ללבנים. לקיז אין ברירה אלא לירות בכלב ולהרוג אותו. "כלב לבן", במסד הנתונים הקולנועיים IMDb (באנגלית) "כלב לבן", באתר נטפליקס "כלב לבן", באתר AllMovie (באנגלית) "כלב לבן", באתר Rotten Tomatoes (באנגלית) "כלב לבן", באתר Box Office Mojo (באנגלית) "כלב לבן", תסריט הסרט באתר Scripts.com (באנגלית) "כלב לבן", במסד הנתונים הקולנועיים KinoPoisk (ברוסית) קדימון לכלב לבן, באתר יוטיוב כלב לבן, באתר TCM
סודוקו שכנים

סודוקו שכנים (באנגלית: Consecutive Sudoku) הוא וריאנט של סודוקו המוסיף לעולם הסודוקו את אלמנט השכנות על ציר המספרים. בסודוקו שכנים מסמנים על הלוח כל מקרה שבו יש שכנות בין ספרות סמוכות על ציר המספרים. כל מספר, פרט למספרים 1 ו-9, יש לו שני שכנים על ציר המספרים, למשל, למספר 5 שכנים המספרים 4 ו-6 - למספרים 1 ו-9 יש רק שכן אחד לכל אחד מהם. סימון השכנות על לוח הסודוקו נותן לפותרים רמזים נוספים וגם היעדרם של הסימונים מהווה רמז לאיזה מספרים לא באים בחשבון. סודוקו ללא שכנים CONSECUTIVE SUDOKU ONLINE (באנגלית)